શુક્રવારે ભાજપના ઉમેદવારોની પ્રથમ યાદી જાહેર કરવામાં આવી હતી. આ યાદીમાં 70 ઉમેદવારોના નામ જાહેર કરાયા છે. ભાજપ માટે ટિકિટ વહેંચણી આ વખતે મોટો પ્રશ્ન થઇ પડ્યો હતો, આ અંગે અમિત શાહ અને આનંદીબેન પટેલ વચ્ચેનો વિખવાદ પણ સપાટી પર આવ્યો હતો. જો કે, ઉમેદવારોની યાદી જાહેર થયા બાદ આ અંગે આનંદીબેને ખૂબ સરળ પ્રતિક્રિયા આપી હતી. તેમણે ભાજપના જે ઉમેદવારોના નામ જાહેર થયા છે, તેમને અભિનંદન પાઠવ્યા હતા અને તેઓ સૌ જંગી બહુમતથી જીતશે એવી આશા પણ વ્યક્ત કરી હતી. તેમણે કહ્યું હતું કે, હું કોઇનાથી નારાજ નથી. સોશ્યલ મીડિયામાં જે ચાલી રહ્યું છે, એ ખોટું છે. કોંગ્રેસના તત્વો પાર્ટીનું વિભાજન કરવા આવું કરી રહ્યાં છે, જેથી તેની અસર સમાજ પર થાય. અંતે તેમણે આશા વ્યક્ત કરી હતી કે, ભાજપ આ વખતે પોતાનું 150નું લક્ષ્યાંક ચોક્કસ પૂર્ણ કરશે.